DUACOVITCH
ఈ సీజన్‌ మొత్తానికి జకోవిచ్‌ దూరం
సెర్బియా: ప్రపంచ రెండో ర్యాంకర్‌ సెర్బియా టెన్నిస్‌ స్టార్‌ నొవాక్‌ జకోవిచ్‌ గాయం కారణంగా యుఎస్‌ ఓపెన్‌తో పాటు ఈ ఏడాది మిగిలిన సీజన్‌ మొత్తానికి తప్పుకుంటున్నట్లు ఈవిషయాన్ని జకోవిచ్‌ అధికారికంగా ప్రకటించాడు. ర్యాంకింగ్స్‌లో నాలుగో స్థానంలో ఉన్న జకోవిచ్‌ వింబుల్డన్‌ క్వార్టర్‌ ఫైనల్లో మ్యాచ్‌ సందర్భంగా మోచేతికి గాయమైన సంగతి తెలిసిందే. గాయం కారణంగా వింబుల్డన్‌ పోటీ నుంచి మధ్యలోనే తప్పుకున్నాడు. గాయం తీవ్రత ఎక్కువగా ఉండటంతో వచ్చేనెలలో జరిగే యుఎస్‌ ఓపెన్‌తో పాటు ఈ ఏడాది మొత్తం ఆటకు దూరంగా ఉండనున్నట్లు జకోవిచ్‌ చెప్పాడు. ఫేస్‌బుక్‌లో వీడియో ద్వారా జకోవిచ్‌ ఈవిషయాన్ని వెల్లడించారు. తన కెరీర్‌ ప్రారంభం నుంచి తాను ఆరోగ్య సమస్యలను ఎదుర్కొంటున్నట్లు, అయితే గత కొన్ని సంవత్సరాలుగా చాలా సహనంతో ఉన్నానని చివరకి ఈసమస్యకి పరిష్కారం కనుగొన్నట్లు జకోవిచ్‌ చెప్పాడు. వైద్యులకు సంప్రదిస్తే గాయం నుంచి కోలుకోవడానికి కనీసం ఐదారు నెలలు పడుతుందని తెలిపారు. ప్రపంచ మాజీ నెంబర్‌ వన్‌ నొవాక్‌ జకోవిచ్‌ 2005లో ఆస్ట్రేలియన్‌ ఓపెన్‌ రూపంలో తొలి గ్రాండ్‌స్లామ్‌ టోర్నీ ఆడిన వరుసగా 51 గ్రాండ్‌స్లామ్‌ టోర్నీల్లో పాల్గొన్నాడు. 12 గ్రాండ్‌ స్లామ్‌ టైటిళ్లను గెలిచిన సంగతి తెలిసిందే.